Používateľom iPhonov sa často stáva, že v telefóne sa objaví vírus. Napríklad v kalendári, kde máte následne neustále upozornenia na nejaké mítingy s odkazmi na zahraničné weby. Na tieto odkazy nikdy neklikajte! V zásade ide o neškodný spam v kalendári, ale mať v telefóne ho rozhodne nemusíte. Ide o „malware“ vírus, ktorý je možné odstrániť dokonca manuálne. Vo vašom zariadení choďte do „Nastavenia“. V nastaveniach nájdite položku „Kalendár“, vyberte možnosť „Účty“, kde nájdete kolónku „Odoberané kalendáre“. Vo väčšine prípadov tam nie je žiadny, ak tam nájdete kalendár s podozrivým menom, otvorte ho a zvoľte možnosť „Vymazať účet“. Ak máte dojem, že váš telefón má vírus priamo v systéme, s veľkou pravdepodobnosťou ste ho stiahli z internetu pri návšteve nejakej pochybnej zahraničnej stránky. V takom prípade odstráňte prehliadač Safari z telefónu. Ide o rýchlu pomoc. V niektorých prípadoch to pomôže, pretože sa vymažú všetky registre i história. Druhou možnosťou je tvrdý reset, ktorého postup je pri každom modeli iPhonu odlišný a postupujte tak podľa manuálu.\r